Kirgisistan

De Kirgisistan, mam vollen Numm Kirgisesch Republik, ( Kyrgyz Respublikasy,  Kyrgyzkaja Respublica) ass e Staat an Zentralasien. Den haitege Staat ass 1991 aus der fréierer Kirgisescher Sozialistescher Sowjetrepublik (Kirgisesch SSR) ervirgaangen.

 Geographie 
D'Kirgisesch Republik läit am Nordoste vun Zentralasien. D'Land grenzt am Norden un de Kasachstan, am Südwesten un Usbekistan, am Süden un Tadjikistan, am Osten a Südosten u China. D'Land huet eng Fläch vun 199.900 km² a Grenze vun am Ganze 4.500 km. De Kirgisistan ass e Biergland; eppes manner wéi 90 % vum Territoire leien op enger Héicht vun iwwer 1.500 Meter.

D'Haaptstad ass Bischkek, mat enger Bevëlkerung vu knapp 1,2 Millioune Leit.

Aner grouss Stied sinn:
 Osch (473.500 Awunner), 
 Djalal-Abad (184.400), 
 Karakol (90.700), 
 Tokmok (76.200), 
 Ösgön (65.500),
 Kysyl-Kyja (64.100).

De gréissten Oblast ass Naryn (45.00 km²) an d'Oblaste mat der héchster Bevëlkerungsdicht sinn Osch (49 Leit pro Quadratkilometer) an Tschüi (48 Leit).

 Administrativ Ënnerdeelungen 
De Kirgisistan ass administrativ a 7 Oblasten (oder Oblus, Méizuel Oblustor) agedeelt. D'Oblaste sinn a 40 Rajonen ënnerdeelt, déi hirersäits nees a 473 Landgemengen an 22 Stied opgedeelt sinn.

Do dernieft gëtt et nach zwou Stied (Bischkek an Osch), déi zu kengem Oblast gehéieren, woubäi d'Stad Bischek a 4 Rajonen agedeelt ass.

 Klima 
D'Klima vum Land ass staark kontinental, de Summer an de Stied ass zimmlech waarm, an an de Bierger relativ kill. D'Wantere si kal a schnéiräich, besonnesch an den Héichten. 

Déi duerchschnëttlech Lofttemperatur am Summer  ass +27° C, mat enger duerchschnëttlecher Minimaltemperatur vu +16° C an enger duerchschnëttlecher Héchsttemperatur vu +33° C. Am Wanter läit d'Lofttemperatur am Duerchschnëtt bei +1° C, déi duerchschnëttlech Minimaltemperatur ass -12° C an déi duerchschnëttlech Héchsttemperatur ass +10°C.

 Staats- a Regierungsform 
De Kirgisistan ass zanter 1991 eng Presidialrepublik. All 5 Joer si Wale fir d'Parlament, dat 75 Memberen huet.

 Bevëlkerung 
D'Land huet knapp 7,3 Milliounen Awunner (Stand: 2025), dovu si 77,8 % Kirgisen, 14,2 % Usebeeken, 3,8 % Russen, 1,0 % Dunganen, 0,9 % Tadschiken an 2,3 % aner Ethnien.

 Sproochen 
Offiziell Sproochen am Kirgisistan si Kirgisesch an zanter dem Mee 2000 och Russesch.

 Regierung a Parteien 
Zënter der Parlamentswal vun 2021 ass de Sadyr Dschaparow de President vum Land.

 Um Spaweck